திண்டுக்கல் அரசு மருத்துவமனையில் மார்பக புற்றுநோயை கண்டறிய சிறப்புமையம் அமைக்க திட்டமிடப்பட்டது. இதையடுத்து ரூ.20 லட்சத்தில் 'மேமோகிராபி' கருவி வாங்கப்பட்டுள்ளது. சி.டி.,ஸ்கேன் மையத்தில் இதற்கென தனிப்பிரிவு தயாராகி வருகிறது.பெண்களுக்கு இலவசமாக பரிசோதனை செய்யப்படும். குறைந்த நேரத்தில் வலி இல்லாமல் மின்னணு எக்ஸ்ரே மூலம் படம் பிடிக்கலாம். அதனை மறு ஆய்வும் செய்ய முடியும். ஆரம்ப நிலையில் எந்த அறிகுறியும் தெரியாது. நோய் பரவிய நிலையில் தொடுதலின் மூலம் வித்தியாசத்தை உணர முடியும்.